Terry Venables

Terence Frederick Venables (1943–2023) var en engelsk fotballmanager og spiller. Han spilte nærmere 500 ligakamper totalt for Chelsea FC, Tottenham Hotspur og Queens Park Rangers.

 Spillerkarriere 
Som ungdom spilte han to år i Chelsea, før han i 1960 ble profesjonell i samme klubb. I 1965 vant han Ligacupen med laget. Han spilte i Chelsea fram til 1966 da han kom på kant med manager Tommy Docherty og ble solgt til Tottenham for 80 000 pund. Han spilte tre sesonger i Tottenham, og var med på å vinne FA-cupen i 1967 mot sin gamle klubb. I juni 1969 ble kjøpt for 70 000 pund av et annet London-lag, Queens Park Rangers. I 1974 kjøpte nok et London-lag Venables. Crystal Palace FC betalte samme sum som QPR hadde kjøpt ham for fra Tottenham.

 Trenerkarriere 
I 1976 ble han manager i Crystal Palace da laget var i 3. divisjon. Han førte dem til 2. divisjon i 1977 og 1. divisjon i 1979. Han forlot klubben til fordel for en av sine tidligere klubber som spiller, Queens Park Rangers, i 1980. Da han ble manager i klubben lå den i 2. divisjon. QPR vant 2. divisjon i 1983 og rykket opp til 1. divisjon. Han førte klubben til FA-cupfinalen i 1982, men måtte se seg slått av Tottenham i finalen. 1983/84 var den siste sesongen hans i klubben. Han førte laget til femteplass i ligaen som kvalifiserte til UEFA-cupen.

Venables fikk et godt rykte på seg som manager i Crystal Palace og Queens Park Rangers. Dette gjorde han attraktiv for toppklubber i Europa, og i 1984 ble han ansatt som manager i FC Barcelona i Spania. I løpet av sine tre sesonger i klubben førte han den til ett ligamesterskap, en seier i den spanske ligacupen og finalen i Europacupen, hvor de tapte på straffer mot Steaua București. Han fikk sparken i september 1987.

I 1987 gikk turen tilbake til en av hans tidligere klubber, denne gangen Tottenham. Resultatene i Tottenham var variable, og laget endte stort sett midt på tabellen i tida han var der. Men de ble nummer tre i 1990, og høydepunktet kom i 1991 da Tottenham vant FA-cupen.

Graham Taylor hadde ikke klart å få  kvalifisert til VM 1994. Venables tok over i jobben som landslagssjef 28. januar 1994. Han valgte å gi seg etter EM 1996 på hjemmebane, hvor England kom til semifinalen. I november 1996 ble han oppnevnt som manager for . Han ledet laget til finalen i Confederations Cup i 1997, men de ble slått 6–0 av . Laget kom seg enkelt igjennom Oseanias kvalifisering til VM 1998, men Australia måtte se seg slått på bortemålsregelen mot  i playoffspillet. Det blir ofte omtalt som det tristeste øyeblikket i australsk fotball. Australierne klarte 1–1 i Iran, og de hadde ledelsen 2–0 i hjemmekampen, men de slapp inn to sene mål, og kvalifiserte seg ikke. Venables fikk sparken.

I 1997 ble han styreformann i Portsmouth. Han kjøpte 51 % av klubben for ett pund i 1997, men forlot klubben elleve måneder senere under kontroversielle omstendigheter. Selskapet hans, Vencorp, mottok 300 000 pund i bonus sommeren 1997. Han forlot klubben på bunn av 1. divisjon i 1998. Portsmouth overlevde i ligaen, men var faretruende nær konkurs helt til Milan Mandaric kjøpte klubben i 1999.

Han returnerte til Crystal Palace i 1998. Han var der til januar 1999. I 2000, etter å vært nesten to år ute av fotball, kom han til Middlesbrough for å hjelpe manager Bryan Robson fra nedrykk. Klubben endte på 14.-plass og han og Robson forlot klubben samtidig i 2001. Han var manager i Leeds United fra 2002 til 2003.

Han var assistent for Steve McClaren på det engelske landslaget fra 2006 til 2007. Begge fikk sparken da England ikke kvalifiserte seg for EM 2008.

Terry Venables spilte to landskamper for England i 1964.

 Managerstatistikk 
LagLandFraTilStatistikkKVTUSeire %Crystal PalaceJuni 1976Oktober 198018969526836,5Queens Park RangersApril 1980November 198416684493350,6FC Barcelona1984September 198711664173555,2Tottenham HotspurNovember 1987Juni 199116467514640,9Januar 1994Juli 1996231111147,8November 1996Januar 199823153563,00Crystal PalaceJuni 1998Januar 1999311112835,5MiddlesbroughDesember 2000Juni 200125861132,0Leeds UnitedJuli 2002Mars 2003421619738,1Totalt658270207181

 Referanser 

 Eksterne lenker 


Kategori:Engelske fotballspillere
Kategori:Engelske fotballtrenere
Kategori:Trenere i Fotball-EM 1996
Kategori:Fotballspillere for Chelsea FC
Kategori:Fotballspillere for Tottenham Hotspur FC
Kategori:Fotballspillere for Queens Park Rangers FC
Kategori:Fotballspillere for Crystal Palace FC
Kategori:Fotballspillere for St Patrick's Athletic FC
Kategori:Fotballtrenere for Crystal Palace FC
Kategori:Fotballtrenere for Queens Park Rangers FC
Kategori:Fotballtrenere for FC Barcelona
Kategori:Fotballtrenere for Tottenham Hotspur FC
Kategori:Fotballtrenere for Middlesbrough FC
Kategori:Fotballtrenere for Leeds United FC
Kategori:Trenere for engelske fotballandslag
Kategori:Trenere for Australias herrelandslag i fotball
Kategori:Personer fra London